Diari Oficial de la Generalitat Valenciana


Sumari del DOGV 5864, del 06-10-2008 (2008/11272)

RESOLUCIÓ de 22 de setembre de 2008, de la Conselleria d'Agricultura, Pesca i Alimentació, per la qual es publiquen la línia pressupostària i l'import global màxim que financen, per a l'exercici 2008, les ajudes destinades al foment de sistemes de producció de races ramaderes autòctones en règims extensius a la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5864

Data del DOGV
:   06-10-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2008/11216


Data del document
:   22-09-2008

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Anàlisi jurídica

 Descriptors 

:   * suport econòmic
    * ajuda pública
    * genètica
    * ramat
    * espècie protegida

RESOLUCIÓ de 22 de setembre de 2008, de la Conselleria d'Agricultura, Pesca i Alimentació, per la qual es publiquen la línia pressupostària i l'import global màxim que financen, per a l'exercici 2008, les ajudes destinades al foment de sistemes de producció de races ramaderes autòctones en règims extensius a la Comunitat Valenciana. [2008/11961]  
Vist l'article 47.11 del text refós de la Llei d'Hisenda Pública de la Generalitat Valenciana, aprovat per mitjà del Decret Legislatiu de 26 de juny de 1991, del Consell, en què s'exigix que en les bases reguladores de la concessió de subvencions s'indiquen la línia o les línies de subvencions que les financen i l'import global màxim que s'hi destina, i considerant que en l'Orde de 26 de juny de 2008, de la Conselleria d'Agricultura, Pesca i Alimentació, s'establix el procediment de concessió i pagament de les ajudes destinades al foment de sistemes de producció de races ramaderes autòctones en règims extensius a la Comunitat Valenciana, cal publicar estos aspectes després del repartiment de fons acordat en les conferències sectorials d'agricultura.  
Per tot això, a proposta de la directora general de Producció Agrària, resolc:  
Les ajudes regulades en l'Orde de 26 de juny de 2008, de la Conselleria d'Agricultura, Pesca i Alimentació, per la qual s'establix el procediment de concessió i pagament de les ajudes destinades al foment de sistemes de producció de races ramaderes autòctones en règims extensius a la Comunitat Valenciana (DOCV núm. 5813, de 24.07.2008), gestionades per la Direcció General de Producció Agrària, es concediran en l'exercici 2008 a càrrec de la línia de subvenció T3082000 del programa 714.80, "Desenvolupament i millora de la ramaderia", per un import màxim de 300.000,00 euros, amb fons aportats pel Ministeri de Medi Ambient, Medi Rural i Marí.  
El present acte posa fi a la via administrativa i contra este es pot interposar, potestativament, un recurs de reposició davant del mateix òrgan que l'ha dictat, en el termini d'un mes comptador des de l'endemà de la notificació, o impugnar-se directament davant de l'orde jurisdiccional per mitjà de la interposició d'un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos des de l'endemà de la notificació, de conformitat amb les disposicions dels articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 46.1 de la Llei Reguladora de la Jurisdicció Contenciosa Administrativa.  
València, 22 de setembre de 2008.- La consellera d'Agricultura, Pesca i Alimentació: Maritina Hernández Miñana.